CELEX: C2006/131/78
Language: hu
Date: 2006-06-03 00:00:00
Title: T-85/06. sz. ügy:  2006. március 8-án  benyújtott kereset – General Química és társai kontra Bizottság

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/41
            
         2006. március 8-án benyújtott kereset – General Química és társai kontra Bizottság
   (T-85/06. sz. ügy)
   (2006/C 131/78)
   Az eljárás nyelve: spanyol
   Felek
   
      Felperesek: General Química S.A. (Lantarón, Álava, Spanyolország) Repsol Química S.A. és Repsol YPF (Madrid) (képviselők: J. M. Jiménez Laiglesia és J. Jiménez Laiglesia ügyvédek)
   
      Alperes: az Európai Közösségek Bizottsága
   Kereseti kérelmek
   A felperes azt kéri, hogy az Elsőfokú Bíróság
   
               —
            
            
               semmisítse meg a határozat 1. cikkének g) és h) pontját, valamint 2. cikkének d) pontját, amennyiben az megállapította a Repsol Química és a Repsol YPF egyetemleges felelősségét az EK 81. cikk (1) bekezdésének megsértéséért;
               másodlagosan semmisítse meg a Repsol YPF egyetemleges felelősségének megállapítását;
            
         
               —
            
            
               semmisítse meg a határozat 2. cikkének d) pontját, amennyiben az 3,38 millió euró bírságot szab ki;
               másodlagosan megfelelően csökkentse a bírság összegét
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek
   A kereset a COMP/F/38.443 gumiiparban használt vegyi anyagok ügyben 2005. december 21-én hozott C(2005)5592 bizottsági határozat ellen irányul. A Bizottság a megtámadott határozatban megállapította, hogy a felperesek, más vállalkozásokkal együttesen megsértették az EK 81. cikk (1) bekezdését és az EGT-Megállapodás 53. cikkét az 1999-2000 időszakban azzal, hogy részt vettek árrögzítést és bizalmas információk cseréjét magában foglaló megállapodásokban és összehangolt magatartásokban a gumiipari vegyi anyagok szektorban az EGT-ben. A fenti jogsértések miatt a Bizottság a felperesekre egyetemlegesen bírságot szabott ki.
   Keresetük alátámasztására a felperesek a következőket adják elő:
   
               —
            
            
               A Bizottság téves értékelése a Repsol Química S.A. és Repsol YPF, valamint a General Química egyetemleges felelősségének megállapítása során, és másodlagosan téves értékelés és az indokolás hiánya a Repsol YPF egyetemleges felelősségének megállapítása során.
            
         
               —
            
            
               Téves értékelés, az indokolási kötelezettség megszegése, valamint az arányosság és egyenlő bánásmód elvének megsértése a bírság kiszámítása során.
            
         
               —
            
            
               Téves értékelés és indokolás a kartellügyek esetében a bírságok alóli mentességről és a bírságok csökkentéséről szóló bizottsági közlemény (1) alkalmazása során.
            
         
      (1)  HL C 45., 3. o.; magyar nyelvű különkiadás 8. fejezet, 2. kötet, 155. o.